text: Vikingemuseum henter endnu en stor pris
  06 november 2017 kl. 10.42
  Kongernes Jelling har igen fået udlandet til at klappe i hænderne og stå klar med en fornem pris. Museet er kåret til vinder af Best European Tourism Projekt Award.
  Prisregnen fortsætter med at regne ned over Kongernes Jelling. Nu har det britiske forbund af rejsebogsforfattere givet deres årlige pris til museet.
  Prisen blev overrakt søndag i London, og den er vurderet til at være meget vigtig for alle de museer, der modtager den.
  Derfor kan Kongernes Jelling se frem til at blive vurderet som en seværdighed, som britiske turister skal se, når de besøger Danmark.
  